kardosdrur/scandi-wiki huggingface dataset:
Andreas Steenberg

Andreas Raaby Steenberg (født Frost Steenberg 22. juli 1983 i Randers) er tidligere medlem af Folketinget for Radikale Venstre. Han blev valgt til Folketinget ved valget i 2011 og blev herefter partiets ordfører for erhverv, trafik og landdistrikt samt fra 2013 it- og teleordfører. Ved valget i 2022 opnåede Steenberg ikke genvalg til Folketinget. Andreas Steenberg er kandidat i statskundskab fra Aarhus Universitet (2011), og har arbejdet som gymnasielærer på Herning Gymnasium siden 2011.

Andreas Steenberg fik ved folketingsvalget i 2011 2.341 personlige stemmer, og fik dermed Radikale Venstres eneste mandat i Vestjyllands Storkreds. Andreas Steenberg blev valgt ind i regionsrådet i Region Midtjylland ved regionsrådsvalget 17. november 2009 med 1461 personlige stemmer. Andreas Steenberg var medlem af forretningsudvalget i regionsrådet, men udtrådte af regionsrådet da han blev valgt til Folketinget. Kurt H. Jørgensen afløste Andreas Steenberg i regionsrådet.

Andreas Steenberg har været aktiv i Radikal Ungdom og Radikale Venstre siden 2002. Fra oktober 2006 til oktober 2008 var han landsformand for Radikal Ungdom, forinden havde han været næstformand, medlem af forretningsudvalg, ordfører for erhverv og skat og medstifter af lokalafdelingen af Radikal Ungdom i Hobro/Randers.

Siden 2005 har Andreas Steenberg været medlem af Radikale Venstres hovedbestyrelse, og medlem af forretningsudvalget fra 2006-2010. Andreas Steenberg er partiets folketingskandidat i Herning Nord- og Sydkredsene samt Skive.

Kilder

Eksterne henvisninger 
 Andreas Steenbergs personlige hjemmeside
 Andreas Steenbergs side på radikale.net 
 Radikale Venstre

Personer fra Randers
Folketingsmedlemmer i 2010'erne
Politologer fra Danmark
Formænd for Radikal Ungdom
Regionsrådsmedlemmer fra Radikale Venstre
Tidligere folketingsmedlemmer fra Det Radikale Venstre
Gymnasielærere fra Danmark
Folketingsmedlemmer i 2020'erne
Finn Nygaard

Finn Nygaard (født 11. august 1955) er grafisk designer og kunstner.

Allerede som 14-15 årig deltog Finn Nygaard croquis-undervisning på Kunstakademiet i Århus på dispensation på grund af sin alder. Her blev de grundlæggende færdigheder lagt, og det gav Finn Nygaard en flyvende start, da han som 17-årig blev optaget på tegneskole.

Uddannelsen fortsatte han på Borgers Grafiske Tegnestue i Århus, hvor Finn Nygaard blev udlært i 1977

Herefter tilbragte han et par år på Kunsthåndværkerskolen i Kolding efterfulgt af et år på forskellige grafiske tegnestuer.

Egen tegnestue 
I 1979 valgte Finn Nygaard at etablere sin egen tegnestue i Århus. Tegnestuen flyttede han til København i begyndelsen af 1990'erne.

I mange år havde Finn Nygaard tegnestue med flere ansatte i det indre København. Senere flyttede han tegnestuen til Fredensborg, og i 2013 flyttede han til Mors, hvor han har atelier og også bor privat.

Referencer

Eksterne link og kilder 
 Post og Tele Museum 
 Finn Nygaard Inc.: Finn Nygaard  Officiel hjemmeside

Kunstnere fra Danmark
Grafikere fra Danmark
Personer i Kraks Blå Bog
Mads Christensen

Mads Christensen har flere betydninger:

 Mads Christensen (ishockeyspiller)
 Mads Barner-Christensen, forfatter, kendt som "Blærerøven"
 Mads Christensen (cykelrytter)

Se også
 Mads Kristensen
Solidaritet (sammenhold)

Solidaritet (fransk solidarité: samhørighed, sammenhold), bruges især på venstrefløjen og ofte i fagpolitiske sammenhænge. 

Når man udviser solidaritet, da giver man afkald på nogle (kortsigtede) fordele på den modsatte parts bekostning, i og med man kan se, at denne vil få større gavn af din handling. Du udviser bl.a. solidaritet når du sætter dig i andres sted, hvorefter din handling udspiller sig ved, at du moralsk tager hensyn til modparten.

Solidaritet er derfor et vigtigt begreb indenfor bl.a. fagforeninger.

Solidaritet er en modsætning til individualisme.

Solidaritetens basis varierer i forskellige samfundstyper. I mindre udviklede samfund bygger den især på fælles værdier. Vedrørende mere komplekse samfund er der mange forskellige teorier om årsagerne til solidariteten blandt samfundsmedlemmerne.

Ibn Khaldun

`Asabiyyah refererer til social solidaritet baseret på gruppefællesskab og struktureret sammenhængskraft.

Ibn Khaldun argumenterer effektivt for, at ethvert dynasti bærer kimen til sin undergang. Han forklarer, at magthaverne - især i større imperier udnytter fællesskabet til egen fordel, hvilket medvirker til at lederne udskiftes. Medlemmerne af det nye lederskab vil efterhånden blive dovne og optaget af at udvikle deres livsstil, hvorpå en ny cyklus starter.

Karl Marx

Ifølge Karl Marx er solidaritet forbeholdt de undertrykte i samfundet, i kapitalismen arbejderklassen. Solidariteten vil ifølge den historiske dialektik logisk set føre til en revolution.

Émile Durkheim

Ifølge Emile Durkheim korresponderer typerne for social solidaritet med de forskellige samfundsmæssige grundstrukturer. I et moderne samfund så Durkheim den komplekse arbejdsdeling som resulterende i en organisk solidaritet. Forskellige specialiseringer i arbejdet og forskellige sociale roller skaber afhængigheder, som binder folk til hinanden, fordi man ikke længere selv er i stand til at udfylde alle sine behov. I traditionelle, mekaniske samfund lever bønder sammen i små selvforsynende fællesskaber, som hver især er bundet sammen af en fælles arv og et fælles arbejde. I moderne organiske samfund tjener arbejderne penge og må stole på andre mennesker, som er specialiseret i fremstillingen af andre produkter, for at få opfyldt deres behov. Resultatet af en stigende arbejdsdeling er ifølge Durkheim, at individuel bevidsthed fremkommer adskilt fra fælles bevidsthed; og fra tid til anden er i konflikt med en fælles bevidsthed.

Noter 

Arbejdsmarkedet
Socialvidenskabelige begreber
Ferring

Ferring kan være navnet for flere ting:

 Ferring Pharmaceuticals – en multinational farmaceutisk virksomhed med en dansk afdeling.
 Ferring Sogn – et sogn i Lemvig Provsti (Viborg Stift).
 Ferring (Vestjylland) – en landsby i Vestjylland.
 Ferring Sø – en sø i Vestjylland.
 Ferring (England) – en by i det sydlige West Sussex, England.
Katharina Blums tabte ære

Katharina Blums tabte ære er en af den tyske forfatter Heinrich Bölls mest læste romaner. Romanen udkom i 1974.

Romanen beskriver hvordan en ellers ukendt dame bliver genstand for boulevardpressens opmærksomhed, da hun indleder et forhold til en kriminel. Til sidst slår hun en reporter ihjel, der er ved at drive hende til vanvid.

I et forord til bogen skriver Heinrich Böll "Personer og handling i denne bog er frit opfundne. Skulle visse journalistiske praksisser i bogen minde om dem der bruges i Bild-avisen, så er det hverken tilsigtet eller tilfældigt, men snarere uundgåeligt."

Se også
Det 20. århundredes 100 bøger ifølge Le Monde

Litteratur fra Tyskland
Litteratur i 1974
Børge Kristiansen

Børge Kristiansen (født 1942 i Spjald ved Ringkøbing) er dr.phil. forsker i nyere tysk og dansk litteratur. Studentereksamen fra Vestjysk Gymnasium i Tarm i 1963. Mag. art. i germansk filologi med hovedvægt på nyere tysk litteratur 1975. Dr. phil. på afhandlingen "Unform-Form-Überform. Thomas Manns 'Zauberberg' und Schopenhauers Metaphysik", Akademisk forlag, København 1978. 2. omarbejdede og forøgede udgave 1986 på Bouvier Verlag, Bonn. Han var i en længere årrække tilknyttet Institut for Germansk Filologi i København som 1. undervisningsassistent i oldhøjtysk og middelhøjtysk litteratur (1969-1972) – 2. Adjunktvikar i samme discipliner (1972-1975)- 3. dansk lektor ved Christian-Albrechts-Universität zu Kiel, Kiel (1975-1976) – 4. Adjunkt i nyere tysk litteratur (1976-1980) – 5. Associate professor (1980-2004) – 6. Assoc. forskningsprofessor (2005-2006). Pensioneret 1. februar 2006. Arbejder nu som forskningsprofessor i München.

Især inden for Thomas Mann-forskningen har Børge Kristiansen været en vigtig forsker. Det er Børge Kristiansens fortjeneste, at man i den tyske Thomas Mann-forskning har opdaget den betydning filosoffen Arthur Schopenhauer spillede for Thomas Manns forfatterskab. Er ud over disputatsen fra 1978/1986 forfatter til talrige artikler om tysk og nordisk litteratur og har her blandt andet beskæftiget sig med Martin Luther, Andreas Gryphius, Goethe, Arthur Schopenhauer, Ludwig Tieck, Søren Kierkegaard, Friedrich Nietzsche, Wilhelm Raabe, Hermann Broch, Henrik Pontoppidan, Harald Kidde og Max Frisch. Har blandt andet udgivet monografierne: "'At blive sig selv' og 'At være sig selv'. En undersøgelse af identitetsfilosofien i Henrik Pontoppidans roman Lykke-Per i lyset af Luthers teologi, Schopenhauers og Nietzsches filosofi. Et bidrag til identitetsfilosofi", Multivers Academic, København 2007. Thomas Mann-Der ironische Metaphysiker. Nihilismus-Ironie-Anthropologie in Thomas Manns Erzählungen und im Zauberberg, Königshausen & Neumann, Würzburg 2013; Thomas Mann. Digtning og Tankeverden, Rosenkilde og Bahnhof, København 2013. 

Faglitterære forfattere fra Danmark
Filologer fra Danmark
Ansatte ved Kiels Universitet
Personer fra Jylland
Danskere i 1900-tallet
Danskere i 2000-tallet
Dansksprogede forfattere fra Danmark
Ripensersamfundet

Ripensersamfundet er en forening for tidligere elever og lærere fra Ribe Katedralskole. Foreningen er stiftet 27. marts 1912 og talte ved udgangen af 2020 ca. 1300 medlemmer.

Ripensersamfundets formand er Hans Jørn Kolmos.

Foreningen holder generalforsamling og årsmøde i februar samt reception for alle jubilarer på Ribe Katedralskole efter den årlige translokation fredagen før den sidste lørdag i juni.

Ripenserbladet 
Foreningen udgiver medlemsbladet Ripenserbladet, der udkommer tre gange om året.

Første udgave udkom i februar 1916 og fra første nummer kunne man finde navnet K. H. Rosenstand som ivrig skribent.

Bladet er kendetegnet ved at beskrive livet i og omkring Ribe Katedralskole, både før og nu. 

Hvert nummer har notitser omkring større og mindre nyheder i Ribe.

Eksterne henvisninger 
 Ripensersamfundets hjemmeside

Referencer

Noter 

Foreninger fra Danmark
Ribe
Etableret i 1912
S2 Games

S2 Games er en amerikansk computerspils-udvikler, bosiddende i Rohnert Park i Californien, USA. Deres første udgivelse, Savage: The Battle for Newerth, udkom den 9. september 2003, og gør sig bemærket ved at være et computerspil, som kombinerer First-person shooter og Real-time strategy. Savage: The Battle for Newerth er et spil, som ifølge udviklerne selv tilhører genren Real-Time Strategy Shooter eller 'RTSS'. S2 Games udgav efterfølgeren Savage 2: A Tortured Soul den 16. januar 2008 som følger stilen fra den deres første udgivelse. Den 12. Maj 2010 udgav de Heroes of Newerth som drager inspiration fra Warcraft III banen DotA.

Produkter 
 Savage: The Battle for Newerth (2003) (PC, Macintosh, Linux)
 Savage 2: A Tortured Soul (2008) (PC, Macintosh, Linux)
 Heroes of Newerth (2010) (PC, Macintosh, Linux)

Kilder

Ekstern henvisning 
 S2 Games 
 Savage: The Battle for Newerth 
 Savage 2: A Tortured Soul 
 Heroes of Newerth 

Computerspilsvirksomheder fra USA
Caroline Lind

Caroline Lind (født 1994) er en dansk sanger. Hun blev opdaget af Universal Studios da hun var 11 år. Hun har ladet sig inspirere af kunstnere som bl.a. Kim Larsen, Akon, Green Day, Shakira og mange flere

I 2006 udgav Caroline Lind albummet Caroline og i 2007 udgav hun albummet Venner. Hun er kendt for hits som "Koonichi Wa", "Hoppe og danse", "Soldater", "1-2-3-4" og "Ninja Boy".

Hun optrådte til festivaler rundt i Danmark, som Langelandsfestival, Nibe Festival, Åh Abe-koncerter og mange flere.

I 2006 modtog Caroline en Guldplade for sit første album Caroline på Mini Zulu Rock i Parken i København.

Diskografi 
 Caroline (2006)
 Venner (2007)

Ekstern henvisning 

 Carolines MySpace-profil
 

Sangere fra Danmark
Tårup Kirke

Tårup Kirke kan henvise til flere kirker i Danmark:
 Taarup Kirke i Tårup Sogn, Nyborg Kommune
 Taarup Kirke i Tårup Sogn, Viborg Kommune
Martin Christensen

Martin Christensen ("Polle", født 23. december 1987) er en professionel fodboldspiller, som for det meste spiller på højre fløj. Han spiller i øjeblikket for Åtvidabergs FF.

Den hurtige og driblestærke kantspiller startede sin karriere i den lille klub AIK 65 Strøby, men skiftede som junior til Herfølge Boldklub, hvor hans talent hurtigt blev opdaget.

Allerede som 17-årig debuterede han for Herfølge i Superligaen mod Randers FC. Han spillede over 50 kampe for Herfølge og blev en populær spiller blandt klubbens tilhængere.

Martin Christensen har desuden været fast mand på danske ungdomslandshold siden han i 2005 debuterede på U17-landsholdet i en kamp mod Tyskland.

Spillerkarriere 
 2002-2007: Herfølge Boldklub, 55 kampe og 4 mål, 1. division og Superligaen.
 2007-2009 (med nedenstående udlejninger:: Charlton Athletic FC, 0 kampe og 0 mål, Premier League
 2008-2009: Heracles Almelo, ? kampe og ? mål, Eredivisie
 2009-2009: Lyngby Boldklub, 1. division
 2009-2010: Rimini, Serie C1
 2010-2011: Haugesund
 2011- ?  : HB Køge

Eksterne Henvisninger 

Fodboldspillere fra HB Køge
Fodboldspillere fra Herfølge Boldklub
Fodboldspillere fra Danmark
Fodboldspillere fra Charlton Athletic F.C.
Fodboldspillere fra Lyngby Boldklub
Fodboldspillere fra FK Haugesund
Fodboldspillere fra Heracles Almelo
Kap Komori

Kap Komori er det sydligste punkt på det indiske fastland og ligger i delstaten Tamil Nadu. Selve punktet ligger lige syd for byen Kanyakumari (tamilsk: கன்னியாகுமரி – den jomfruelige prinsesesses sted), der tidligere også bar navnet Kap Komori (Cape Comorin), men i dag bærer det tamilske navn. Punktet er markeret med det lille Kumari Amman tempel. Lige vest for ligger Gandhi Mandapam Mindesmærket, der blev bygget hvor Mahatma Gandhis urne blev vist frem inden den blev sænket i jorden.

Omkring 15 meter ude i vandet ligger en 25 × 40 m stor afrundet klippe, kaldet skildpaddestenen. Mod øst, henholdsvis 350 m og 500 m ude i vandet ligger to lidt større klippeøer. På den første står den 40 m høje Tiruvalluvar-statue, og på øen længest væk ligger Vivekananda templet. Der er færgeforbindelse til de to øer.

Det rigtige sydligeste punkt ligger to km vest for Kap Komori og knap 35 m sydligere, på koordinaten: , men ikke i umiddelbar forbindelse med centrum i byen Kanyakumari. I mellem de to punkter findes det tredje-sydligeste punkt. Her er opført et snoet udsigtstårn. Indiens absolut sydligeste punkt ligger ikke på fastlandet, men på den sydligeste af øerne i Nicobarerne, nord for Sumatra.

De Vestlige Ghatbjerge udgår fra Kap Komori og strækker sig op langs Indiens vestlige kyst – Malabarkysten – til Bombay. Havet ud for Kap Komori hedder Laccadiverhavet efter den lille øgruppe Laccadiverne, der ligger nord for Maldiverne og ca. halvvejs oppe mod Bombay, regnet fra Kap Komori. Laccadiverhavet udgør også det havområde der strækker sig fra sydspidsen og over til Sri Lanka, hvorfra det grænser op til det Indiske Ocean ned mod Ækvator. Herfra og tilbage mod Laccadiverne grænser det op til det Arabiske Hav. Der er en stærk strøm fra øst, som fører op langs kysten i Laccadiverhavet og videre til det Arabiske Hav. Herfra, ned langs den afrikanske østkyst og derpå øst over det Indiske Ocean, hvorefter den foretager en "u-vending", og strømmer tilbage mod Kap Komori igen.

Kilder 

Indiens geografi
Komori
Tamil Nadu
Taastrup Station

Taastrup Station er en station på S-banen Høje Taastrup-banen. Stationen ligger i Taastrup, der er en af Københavns forstæder. Før Høje Taastrup Station blev bygget, fungerede Taastrup Station som endestation for S-togene – desuden var der en fjerntogsperron, som der stadig er rester efter i dag.

I mange år efter stationens åbning 26. juni 1847 blev den kaldt Køgevejens Station, idet den ligger nær den gamle landevej Køgevej. I 1856 blev stationen omdøbt til Taastrup Station, og i 1948 til Tåstrup Station - og 27. september 1987 igen til Taastrup Station. Den oprindelige stationsbygning blev nedrevet i 1980erne i forbindelse med en større ombygning af stationsarealet, hvor busholdepladserne flyttedes fra stationen nordlige side til dens sydlige side, hvor den tidligere godsbanegård lå.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Referencer

Eksterne henvisninger 

 Taastrup Station på dsb.dk

S-togs-stationer
Station
Heinrich Wenck
Kølstrup

Kølstrup er en bydel i den sydlige ende af Kertinge på Fyn. Den var tidligere en landsby, men fra 1. januar 2010 betragtes den som sammenvokset med Kertinge til en by. Kølstrup ligger inderst i Kertinge Nor. Ved noret ligger også herregården Ulriksholm 1 km mod sydvest.

Kølstrup og hele Kertinge by hører til Kølstrup Sogn. Kølstrup Kirke ligger i Kølstrup.

Faciliteter 
Nymarksskolen blev i 1961-63 opført af Rynkeby og Kølstrup sogne på bar mark 2 km sydøst for Kølstrup. Siden 2011 har skole, SFO og børnehave været én institution under navnet Nymarken Skole og Børnehus. Skolen har 367 elever, fordelt på 0.-9. klassetrin, og er også overbygningsskole for Marslev Skole. Børnehaven er normeret til 70 børn. Ved skolen ligger også Nymarkshallen, hvor områdets idrætsforeninger holder til.

Kølstrup Forsamlingshus drives sammen med Stenløse Forsamlingshus af et cateringfirma og kan ikke lejes uden personale.

Historie

Stationsbyen 
I 1899 beskrives Kølstrup og Kertinge således: "Kjølstrup (1352: Kølnæstorp) med Kirke, Præstegd., Skole, Pogeskole, Forsamlingshus (opf. 1896), Fattiggaard (PI. for 40 Lemmer), Hospital (opr. 1675 af Abel Cathrine Wolfsdatter v. d. Wisch, † 1676, g. m. Hans Hansen Osten, med et Hus til 2 fattige, opf. af Abel Cathrines Dattersøn Hans v. Brüggemann; den nuv. Bygning er opf. af Grev Danneskjold-Samsøe) og Jærnbanestation; Kjertinge;" Målebordsbladet fra 1900-tallet viser desuden et elværk. Selvom Trap ikke skriver noget om Kertinge, bekræfter alle kort at den var større end Kølstrup.
 
Kølstrup havde station på Odense-Kerteminde-Dalby Jernbane, der blev åbnet i 1900. I 1914 blev den forlænget til Martofte og kom til at hedde Odense-Kerteminde-Martofte Jernbane. Kølstrup Station lå 1 km sydvest for kirkelandsbyen og havde et kombineret krydsnings- og læssespor, der blev forlænget og fik siderampe i 1930. I 1946 fik sidesporet et stikspor til en enderampe. Banen blev nedlagt i 1966. Stationsbygningen er bevaret på Vægterbakken 30.

Mindesten 
Hvor Kølstrup Bygade munder ud i Ulriksholmsvej, står en sten der blev afsløret 5. september 1920 til minde om Genforeningen i 1920. Stenen er også til minde om to tidligere præster fra sognet. Ved kysten lidt længere mod nord står også en befrielsessten.

Noter

Eksterne kilder/henvisninger 

 SDFE kortviser: Høje målebordsblade 1842-1899 og lave målebordsblade 1901-1971

Lokaliteter i Kerteminde Kommune
Byer og bydele med genforeningssten
Byer og bydele med befrielsessten
Innervision

Innervision er en sang af det alternative metalband System of a Down. Den blev udgivet som en promosingle. Sangen er fra bandet tredje album Steal This Album! og skrevet af Tankian og Malakian.

Eksterne henvisninger 
Innervision lyrik 

Metalsange
Singler fra 2002
Enghave Station

Enghave Station var en S-togs-station på Høje Taastrup-banen i København. Stationen åbnede som Vesterfælledvej 1. december 1911 men skiftede navn til Enghave 1. oktober 1923. Stationen fik S-togs-betjening 1. november 1934, da S-banen blev forlænget fra København H til Valby. Fjerntogsperronerne blev nedlagt 26. maj 1941 i forbindelse med anlæg af det 4. hovedspor mellem Enghave og Valby.

På stationens sydlige side løber Vestbanen med fjernspor, mens der på den nordlige side løber sporene til den nu nedlagte godsstation Station Hof, der betjente bryggeriet Carlsberg. Disse spor er delvist fjernede og delvist tilgroede. Der var nedgang til perronen fra Enghavevej og ad gangbro fra Sønder Boulevard over spor 4 ned til perronen.

Efter at Carlsberg har nedlagt de fleste af bryggeriaktiviteterne i København, bliver deres grund til en ny bydel. I den forbindelse blev Enghave Station erstattet af en ny station et par hundrede meter mod vest, hvor Station Hof lå tidligere. Den nye station, der fik navnet Carlsberg Station, erstattede Enghave Station 3. juli 2016.

Galleri

Se også 
 Enghave Plads Station
 Enghave Brygge Station

Antal rejsende 
Ifølge Østtællingen var udviklingen i antallet af dagligt afrejsende:

Noter 

S-togs-stationer
Heinrich Wenck
Kongens Enghave
Ophørt i 2016
Nedlagte jernbanestationer i Danmark
Benny Ray

Benny Ray er nuværende verdensmester og europamester i line dance og han har sin egen danseskole i Randers. 

Han er desuden tidligere dansk wrestler, der er tilknyttet Dansk Pro Wrestling.

Eksterne henvisninger 

Tjek fødsels- og dødsår
Wrestlere fra Danmark
Fugger

Fugger eller Fuggerne er en schwabisk (tysk) slægt som fra 1367 virkede i Augsburg. Slægtsgrenen Fugger vom Reh uddøde 1494, mens Fugger von der Lilie blomstrer. Den har ved sit handelsselskab gjort navnet Fugger kendt over hele verden. Handelsselskabet blev grundlagt af Jakob den ældre. Sammen med Welserfamilien kontrollerede fuggerne store dele af europæisk økonomi.

Vigtige familiemedlemmer 

Hans Fugger (i Augsburg 1367-1408)
 Andreas Fugger (1406–1457); stamfader til "Fugger vom Reh"
 Jakob Fugger den ældre (1398–1469); stamfader til "Fugger von der Lilie"
 Jakob Fugger (1459–1525)
 Ulrich Fugger (1441–1510)
 Ulrich Fugger den yngre (1490–1525)
 Georg Fugger (1453–1506)
 Raymund Fugger (1489–1535)
 Anton Fugger (1493–1560)
 Hans Fugger (1531–1598) 

Note

Eksterne henvisninger 

 Fugger.de , en tysk hjemmeside om "Fuggerne" (tilgængelig på flere sprog, herunder svensk)
 Det såkaldte Fuggerei, der skulle være det ældste endnu bestående "sociale boligbyggeri", er igangsat af Jakob Fugger i 1516. 

Højadelsslægter fra Tyskland
Adelsslægter fra Bayern
Augsburg
Metal Edge Magazine

Metal Edge er et månedligt heavy metal magasin, som første gang blev udgivet i 1986. Udgives af Zenbu Media.

Eksterne henvisninger 
 Metal Edge – officielle hjemmeside

Tidsskrifter om musik
Heavy metal
Etableret i 1986
Jesper Damgaard

Jesper Damgaard (født 6. maj 1975 i Holstebro) er en dansk tidligere ishockeyspiller, der fra sæsonen 2008-09 spillede for Malmö Redhawks i den næstbedste svenske række, Hockeyallsvenskan. Hans foretrukne position var back. Han har siden 1993 spillet for klubber i Sverige, Tyskland og Schweiz, heriblandt Malmö Redhawks (1993-2000) og MODO (2002-06) i den svenske Elitserie. Han vendte hjem til dansk ishockey i sæsonen 2007-08 hvor han spillede for Rødovre Mighty Bulls. Damgaard havde underskrevet en 3-årig kontrakt med Rødovre, men valgte efter en enkelt sæson at skifte til Malmö.

Jesper Damgaard har været på det danske VM-landshold siden 1994, heraf de fleste sæsoner som kaptajn. I foråret 2011 måtte han erkende, at helbredet ikke kunne holde til den attende VM-slutrunde, så han valgte at stoppe karrieren.

Noter

Eksterne links 
 

Ishockeyspillere fra Danmark
Tidligere superisliga-spillere fra Rødovre Mighty Bulls
Personer fra Holstebro